Lolland-Falsters Stifts-Tidende, 1844-07-18
Jndenlandske Efterretninger. Jdet vi henholde os til de tidligere foreløbige Meddelelser om det Kjøbenhavn=Roeskilde=Jernbaneselskab, give vi nu en udførlig Beretning om Forhandlingerne: Tirsdagen d. 2den d. M. holdtes i Jndustriforeningens Locale i Kjøbenhavn den første Generalforsamling af Actionairerne i den Kiøbenhavn Roeskilde=Jernbane, ifølge forudgaaet Jndbydelse i de offentlige Tidender her og i Hamborg, udstedt af Jndustriforeningen. Høiesteretsadvocat Buntzen var Referent for den provisoriske Jernbane-Comitee, som paa Jndustriforeningens Vegne hidtil havde behandlet Sagen, aabnede Mødet med en kort Udsigt over det sjællandske Jernbaneforetagendes Historie og gik derpaa over til at overdrage Selskabet: 1) Den erhvervede, allernaadigste Concession paa Eneret til Anlæg af en Jernbane fra Roeskilde til Kjøbenhavn, samt til paa denne at befordre Personer og Gods for Betaling i 100 Aar, fra den Tid at regne, da Jernbanen først tages i Brug. 2) Det fuldførte Nivellement paa Strækningen fra Kjøbenhavn til Roeskilde, med Tegninger og Overslag over Jernbanens Bygning. 3) Den, ifølge Jndbydelse af 16de April d. A. foretagne Actietegning paa en Capital af 1,500,000 Rbd., fordeelt paa 7500 Actier a 100 Specier, hvoraf 1500 Actier ere tegnede i Kjøbenhavn og 6000 Actier i Hamborg. 4) Det under 25de Mai d. A. allernaadigst givne Tilsagn og Concession paa Eneret til Fortsættelse af Jernbanen hiinsides Roeskilde indtil Korsøer, med Fortrindret til Sidebaners Anlæg. 5) Fuldstændigt Nivellement og Overslag paa Veien imellem Roeskilde og Korsøer, naar dette, der er paabegyndt under Ledelse af den engelske Civil-Jngenieur Radford, bliver fuldendt. 6) Actietegningen for den paatænkte Fortsættelse og Forgrening af Kjøbenhavn-Roeskilde Banen, naar denne, hvis Jndsamling er overdraget Handelshuset Fr. & Ed. Gotschalk, bliver sluttet. 7) Den contante Beholdning af det incasserede Prænumerations-Jndskud, der efter Afregning med Handelshuset Fr. & Ed. Gotschalk beløb 74,950 Rbd., deels i Contanter, deels i solide Banco=Vexler. Samtlige disse Overdragelser constateredes paa Selskabets Vegne af Etatsraad J. J. Bruun, der med 153 Stemmer, dertil blev valgt af Generalforsamlingen. Jndustri foreningen, som Stifter af Selskabet, der constitueredes under Navn af: "det sjællandske Jernbane Selskab, betinger og forbeholder sig: 1) Overholdelse af de i Subscriptions=Jndbydelsen fastsatte Betingelser, navnlig Paabegyndelsen og Fuldførelsen, snarest mulig af Jernbanen fra Kjøbenhavn til Roeskilde, behørig Fremme af Actietegningen paa Fortsættelsen af Banen, samt dennes Paabegyndelse og Fuldendelse efter Actietegningens Udfald. 2) Godtgjørelse for samtlige Udgifter, foranledigede ved de i tre Aar fortsatte foreløbige Arbeider for Selskabet, hvilken Godtgjørelse anslaaes til 1 pCt. af Beløbet af den nu sluttede Actietegning i Selskabets første Afdeling. 3) Det Handelshuset Fr. & Ed. Gotschalk som Selskabets Banquiers tilsagte Salair af 1/2 pCt. for Actietegningen samt ligeledes pCt. Provision og Deleredere for Jncassationen af Selskabets Activa, foruden paaløbende Omkostninger. Hvilket Alt af Generalforsamlingen bifaldtes. Det vedtoges dernæst paa Referentens Jndstilling, at den i Jndbydelsen af 16de April d. A. dens 8de § de nærværende Actionairer hjemlede Fortrindret til Actierne i de andre Afdelinger skulde forstaaes saaledes: At der tilbydes enhver Actionair i første Afdeling 2 eller 3 Actier i Fortsættelsen (eftersom Sidebaners Anlæg indbefattes i Jndbydelsen, eller denne kun omfatter Fortsættelsen til Korsøer, for hver Actie han har tegnet i første Afdeling, forsaavidt han ansees for tilstrækkelig solid eller stiller fyldestgiørende Sikkerhed; men ingen videre Forpligtelse med Hensyn til Actietegningen paa Forsættelsen finder Sted, mod Actionairerne i første Afdeling, og Actiesamlerne have fri Disposition over de Actier, som, efter det ovenomhandlede Tilbud, ikke inden en vis Frist, der dog i intet Tilfælde maa være kortere end 3 Dage, subskriberes af vedkommende Actionairer i første Afdeling. Derpaa fremlagdes Statut=Udkastet, hvilket Post for Post oplæstes og efter Discussion og Afstemning om Amendements og Forandringer endelig vedtoges. Da Forhandlingerne derom medtoge en længere Tid end der paa een og samme Forsamling derpaa kunde anvendes, fortsattes Generalforsamlingen d. 4. Juli Kl. 7, d. 8. Juli Kl. 6 og d. 10. Julii Kl. 7. Efterat Debatterne angaaende Statut=Udkastet vare afsluttede, indstillede Dirigenten, Advoc. Buntzen, om det likke maatte ansees overeensstemmende med Selskabets Tarv, at vælge Bestyrelsen strax, istedetfor at oppebie Statuternes Approbation. Herover reistes en temmelig vidtløftig Discussion, der endte med, at en overveiende Majoritet erklærede sig for strax at vælge Embedsmænd, der forsynede med tilbørlig Fuldmagt kunde snarest muligt foretage de fornødne foreløbige Skridt til Jernbane-Anlægets Fremme. Det vedtoges saaledes at vælge Directionen, Control-Commiteen, en Formand og en Viceformand for Generalforsamlingerne og endelig 2 Revisorer. Valgene havde følgende Udfald. Tilstede vare 53 Actionairer eller befuldmægtigede for saadanne ialt repræsenterede 3870 Actier, med 371 Stemmer. Ved Sedlernes Aabning og Stemmernes Optælling befandtes følgende at have vedtegnede Stemme-Antal til de forskjellige Poster og kunne saaledes ansees som valgte: Directionen, til hvis Valg udfordres absolut Stemmefleerhed: Hr. G. Schram til administrerende Directeur med 351 Stemmer; Hr. Justitsraad Grothusen til Kasse-Directeur med 294 St. og Hr. Secretair Hjorth til technisk Directeur med 284 St. - 19 Stemmer bleve ikke afgivne. - Control-Committeen med simpel Majoritet: Hr. Grosserer J. H. Lund, 328 St.; Assurance mægler C. J. Hvidt, 285; Tømmermester J. A. Blom 222, Lector C. C. Wilkens 210, Procurator Nyholm 140 St. – Som Suppleanter: Hr. Kammerherre Monrad 65 St., Hr. Grosserer M. W. Sas 61 og Hørkræmmer Tvermes 55 St. - Formand: Procurator Nyholm 218 St. - Viceformand: Hr. Kammerh. Monrad 51 St. Revisorer: Hr. Capitain og Bogholder H. O. Clausen 314 og Kammerraad Procurator Nyegaard 227 St.